paragraph_text: Structure and Interpretation of Computer Programs (SICP) je udžbenik o općim konceptima računalnog programiranja izdan od strane MIT Pressa i napisan od strane MIT profesora Harolda Abelsona i Geralda Jaya Sussmana, skupa s Julie Sussman. Koristi se kao udžbenik za uvodni kolegij računalnog programiranja za studente računarstva na MIT-u, gdje je poznat kao 6.001, ali i na mnoštvu drugih sveučilišta. Trenutno je u drugom izdanju (ISBN 0-262-51087-1), i naširoko se smatra klasikom računarstva. Poznata je i kao Wizard Book (na prednjoj korici se nalazi slika čarobnjaka), i rjeđe kao Purple Book.